Source: https://pestisracok.hu/a-kuria-szerint-nem-kovetett-el-torvenysertest-a-birosag-a-fenyo-ugyben/
Timestamp: 2020-07-16 00:12:49
Document Index: 2774001

Matched Legal Cases: ['Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ']

A Kúria szerint nem követett el törvénysértést a bíróság a Fenyő-ügyben - PestiSrácok
Elutasította Polt Péter legfőbb ügyész Fenyő-ügyben benyújtott jogorvoslati indítványát a Kúria – tájékoztatta a PestiSrácok.hu-t a legfőbb bírói fórum sajtóosztálya.
Polt Péter még tavaly decemberben fordult a legfelsőbb bírói fórumhoz azután, hogy Póta Péter, a Fővárosi Törvényszék bírája célszerűségből egyesítette a Fenyő-gyilkosság két, külön indult büntetőügyét, így a vád szerinti két felbujtó, Gyárfás Tamás és Portik Tamás ügyét egy eljárásban fogják elbírálni. A legfőbb ügyész szerint ugyanakkor ez a döntés törvénysértő volt, mert Portik ellen a Fenyő-ügyben perújítás van folyamatban (hiszen az Aranykéz utcai robbantás, a Fenyő- és a Cinóber-gyilkosság egyesített gigaperében egyszer már vádlott volt) és a büntetőeljárási szabályok szerint csak
az eljárás azonos szakaszában folyamatban lévő ügyek egyesítésére van lehetőség, amely jelen esetben nem valósult meg.
A Kúria azonban a május 19-én meghozott végzésével elutasította Polt Péter indítványát azzal az indokkal, hogy valóban csak
az eljárás azonos szakaszában lévő ügyek egyesíthetők, ám ez a perújítás elrendelését követő elsőfokú eljárásra is vonatkozik
-írta megkeresésünkre a Kúria sajtóosztálya.
Ismert, Gyárfás Tamás ellen a Fővárosi Főügyészség tavaly nyáron emelt vádat felbujtóként, előre kitervelten elkövetett emberölés miatt a Fenyő-ügyben. A vádirat szerint Gyárfás az 1990-es évek meghatározó jelentőségű médiavállalkozója volt, akárcsak Fenyő János sértett, aki egy videókazetta terjesztő és egy napilapot kiadó gazdasági társaságnak is vezérigazgatója volt. Az úszószövetség volt elnöke és a Vico nagyhatalmú ura között az 1990-es évek közepétől üzleti vita, hatalmi harc, és ezekből fakadóan erős személyes ellentét alakult ki. Gyárfás 1997-ben elhatározta, hogy a játszma végleges lezárása érdekében megöleti Fenyőt. Emiatt 1997 szeptemberében megbízta Tasnádi Pétert, hogy szervezze meg a gyilkosságot, aki azt tizenkétmillió forintért vállalta, azonban miután átvett hatmillió forint előleget, nem teljesítette a megbízást. Ezért Gyárfás megbízta az olajmaffia rettegett vezérét, Portik Tamást, akit 1994 óta ismert, hogy ölesse meg Fenyő Jánost. A vád szerint Portik a megbízást elfogadta, és rávette – az emiatt időközben jogerősen elítélt – Jozef Rohácot a sértett megölésére. Rohác 1998. február 11-én a késő délutáni órákban a II. kerület, Margit utcán a piros lámpánál, a gépkocsijában várakozó sértetthez lépett, és egy gépfegyverrel kivégezte a médiamogult. Az ügyben Gyárfás és Portik is ártatlannak vallják magukat és azt mondják, nem követték el a terhükre rótt bűncselekményt. Gyárfás hangsúlyozta, a vitáit 1996 őszén lezárta Fenyővel és kibékültek. Gyárfásék pere ősszel folytatódik.
Kapcsolódó témákFenyő-gyilkosságGyárfás TamásKúriaPolt Péter
Bántja a fülem a szellemi f.tyma csattogása.
2020-06-03 at 14:35
Mi van itt? Mi az hogy a kqria semmibe vegye a legfőbb ügyész megkeresését, indítványát? Ezt már régen mondtam, hogy Gyárfás úgy fogja megúszni az egész ügyet, hogy “öröm” lesz nézni. A qria gennyes pattanás a nemzet, az igazságszolgáltatás testén. Aljasok. Ott keresnek, és ott találnak kiskaput ahol csak lehet. És ilyen lehetőség sajnos számtalan van, és élnek is vele.
2020-06-03 at 14:40
A Kúria korrupt, de mindkét oldal korrumpálja.
Ezt így elég nehéz elhinni. Szívesen – vagyis dehogy szívesen – hallanék arról, hogy a jobboldal (tehát értelemszerűen a Fidesz-KDNP) hogyan korrumpálta volna a qriát.
2020-06-03 at 14:47
“Gyárfás Tamás és Portik Tamás ügyét egy eljárásban fogják elbírálni.”
És mindkettőt felmentik, bizonyítottság hiányában.
Nyilván. Sajnos ma már nyugodtan mondhatjuk hogy az ügy el van simítva.
2020-06-03 at 15:01
A Kuriát kiknek az érdekében alkották meg, a jogalkotók????????????????????
Hat ha ezt a szintet tartja a qurvia , akkor talan jobb lesz qurvia nelkul … mert csak mindenkinek terhere van , es ezeket a biraskodasokat meghozhatjuk sajat magunk is otthonunkbol … szoval teljesitettek a papirformat ! Bortonbe a korrupt ugymond jogszolgakkal es korrumpalokkal ! Hajra !
ezt is megszívtt,hehehe
Ez van,de mint gumicsontkénti bedobása,arra,hogy a plebsz rácuppanjon,ismerjük el,-Swarz bácsi szerint:ügyes volt….
2020-06-03 at 20:44
Kúria “állam az államban”! Pofátlan módon politizál, – lásd: a 2018-as levélszavazatok ügyét, vagy a mostani gyöngyöspatai ügyet – holott, nem szabadna neki! Az Alkotmány Bíróságggal kellene kivizsgáltatni a tevekénységét!